pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​นางมนพร เจริญศรี รัฐมนตรีช่วยว่าการกระทรวงคมนาคม ตรวจราชการและติดตามผลการดำเนินงานเจ้าท่าสาขาพิษณุโลก พร้อมกำชับเจ้าหน้าที่ดูแลความปลอดภัยทางน้ำทุกมิติ
วันพุธที่ 17 มกราคม 2567
​นางมนพร เจริญศรี รัฐมนตรีช่วยว่าการกระทรวงคมนาคม ตรวจราชการและติดตามผลการดําเนินงานเจ้าท่าสาขาพิษณุโลก พร้อมกําชับเจ้าหน้าที่ดูแลความปลอดภัยทางน้ําทุกมิติ
...
วันนี้ (17 มกราคม 2567) นางมนพร เจริญศรี รัฐมนตรีช่วยว่าการกระทรวงคมนาคม ลงพื้นที่ติดตามผลการดําเนินงานของสํานักงานเจ้าท่าภูมิภาคสาขาพิษณุโลก โดยมี นายภูเมศ สุขม่วง ผู้อํานวยการสํานักงานเจ้าท่าภูมิภาคที่ 1 นายคะนอง ดวงแก้ว รักษาการในตําแหน่งผู้อํานวยการสํานักงานเจ้าท่าภูมิภาคสาขาพิษณุโลก ข้าราชการ และเจ้าหน้าที่ให้การต้อนรับ ณ สํานักงานเจ้าท่าภูมิภาคสาขาพิษณุโลก อําเภอวังทอง จังหวัดพิษณุโลก
นางมนพร เจริญศรี กล่าวว่า ตามนโยบายของนายสุริยะ จึงรุ่งเรืองกิจ รัฐมนตรีว่าการกระทรวงคมนาคมในการให้บริการและกํากับดูแลโครงข่ายคมนาคมเพื่อความสุขของประชาชนในทุกมิติ ทั้งด้านเศรษฐกิจ ความปลอดภัย การให้บริการที่เป็นมาตรฐานสากล การอนุรักษ์สิ่งแวดล้อม รวมทั้งส่งเสริมศักยภาพทางเศรษฐกิจ การค้า การลงทุน การท่องเที่ยว และความมั่นคงของประเทศ ภายใต้มาตรฐานความปลอดภัยในการเดินทางสูงสุด จังหวัดพิษณุโลกเป็นจุดศูนย์กลางด้านคมนาคมขนส่งของภูมิภาคอินโดจีน โดยเป็นจุดเชื่อมต่อระหว่างภาคกลางกับภาคเหนือ และภาคเหนือกับภาคตะวันออกเฉียงเหนือ ทําให้เกิดปัญหาจราจรติดขัดในชั่วโมงเร่งด่วน ประกอบกับเป็นจังหวัดที่มีแม่น้ํา 2 สายไหลผ่าน คือ แม่น้ําน่าน และแม่น้ําแควน้อย ทําให้มีแหล่งท่องเที่ยวทางน้ําที่มีความสําคัญอย่างยิ่งกับเศรษฐกิจและสังคม การคมนาคมทางน้ําจึงเป็นอีกทางเลือกหนึ่งในการเดินทางและการขนส่ง
สําหรับสํานักงานเจ้าท่าภูมิภาคสาขาพิษณุโลกมีภารกิจกํากับ ดูแล อํานวยความสะดวกและให้บริการประชาชนเพื่อให้เกิดความปลอดภัยในการเดินทางและการท่องเที่ยวทางน้ํา รวมทั้งกํากับดูแลการใช้พื้นที่สาธารณะทั้งในน้ําและริมตลิ่ง การดูแลรักษาสภาพร่องน้ําและการขุดลอกร่องน้ํา เพื่อป้องกันอุทกภัยและภัยแล้งครอบคลุมพื้นที่ 4 จังหวัด ได้แก่ จังหวัดพิษณุโลก ตาก สุโขทัย และเพชรบูรณ์ โดยมีแม่น้ําสายหลัก 5 สาย ได้แก่ แม่น้ําปิง แม่น้ําวัง แม่น้ํายม แม่น้ําน่าน และแม่น้ําป่าสัก และมีเขื่อนสําคัญ 2 แห่ง ได้แก่ เขื่อนภูมิพล จังหวัดตาก และเขื่อนแควน้อยบํารุงแดน จังหวัดพิษณุโลก การลงพื้นที่ในครั้งนี้ถือเป็นโอกาสอันดีที่จะได้รับทราบปัญหา อุปสรรค รวมทั้งข้อเสนอแนะในการนําไปพัฒนาระบบการขนส่งทางน้ําให้คน เรือ และท่าเทียบเรือมีความปลอดภัย ซึ่งจะช่วยส่งเสริมและสนับสนุนให้ภาคการขนส่งของประเทศมีความเข้มแข็งมากยิ่งขึ้น
ทั้งนี้ รัฐมนตรีช่วยว่าการกระทรวงคมนาคมได้เน้นย้ําให้กรมเจ้าท่ากํากับดูแลความปลอดภัยบริเวณท่าเรือ และเรือโดยสาร โดยบูรณาการร่วมกับหน่วยงานในพื้นที่ดูแลความปลอดภัยการเดินทางทางน้ําให้มีประสิทธิภาพและเป็นรูปธรรม เพื่อลดอัตราการสูญเสียจากอุบัติเหตุทางน้ําอย่างสูงสุด พร้อมทั้งอํานวยความสะดวกและให้บริการประชาชนตามนโยบาย “ราชรถยิ้ม” ต่อไป
รัฐบาลไทย-ข่าวทำเนียบรัฐบาล-​ประธาน SAAB และธนาคาร SEB ยินดีร่วมมือกับรัฐบาล ขยายการลงทุนในไทยเพิ่มเติม
วันพฤหัสบดีที่ 18 มกราคม 2567
18/01/2567
​ประธาน SAAB และธนาคาร SEB ยินดีร่วมมือกับรัฐบาล ขยายการลงทุนในไทยเพิ่มเติม
​ประธาน SAAB และธนาคาร SEB ยินดีร่วมมือกับรัฐบาล ขยายการลงทุนในไทยเพิ่มเติม
วันนี้ (17 มกราคม 2567) เวลา 18.00 น (ตามเวลาท้องถิ่นเมืองดาวอส ซึ่งช้ากว่าไทย 6 ชั่วโมง) ณ ศูนย์ประชุม Congress Centre เมืองดาวอส สมาพันธรัฐสวิส นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบปะกับนาย Marcus Wallenberg ประธานบริษัท SAAB และประธานกรรมการธนาคาร Skandinaviska Enskilda Banken (SEB) ธนาคารชั้นนําของสวีเดน
นายกรัฐมนตรีกล่าวว่าการพบปะกับนาย Marcus เป็นการพบหารือที่น่าสนใจ เพราะเป็นนักธุรกิจที่มีความสามารถสูง เป็นประธานในบริษัทยักษ์ใหญ่ของสวีเดนหลายบริษัทที่ประกอบธุรกิจที่หลากหลายเช่น SAAB ABB AstraZeneca พร้อมทั้งมีเครือข่ายการจําหน่ายเครื่องบิน และเรือดําน้ํา โดยนาย Marcus ยินดีสนับสนุน และพิจารณา การขยายการลงทุนต่าง ๆ ในไทย
รัฐบาลไทย-ข่าวทำเนียบรัฐบาล-ท่องเที่ยวไทยคึกคัก ตั้งเป้าปี 2567 สร้างรายได้ 3.5 ล้านล้านบาท
วันพฤหัสบดีที่ 18 มกราคม 2567
18/01/2567
ท่องเที่ยวไทยคึกคัก ตั้งเป้าปี 2567 สร้างรายได้ 3.5 ล้านล้านบาท
วันจันทร์ที่ 8 มกราคม 2567
ท่องเที่ยวไทยคึกคัก ตั้งเป้าปี 2567 สร้างรายได้ 3.5 ล้านล้านบาท
ต่อจากนี้ไป ขอเชิญรับฟังไทยคู่ฟ้า
รัฐบาลยินดีที่การท่องเที่ยวในไทยกลับมาคึกคัก โดยในปี 2566
มีจํานวนนักท่องเที่ยวสะสมตลอดทั้งปีมากกว่า 28 ล้านคน
สร้างรายได้จากการท่องเที่ยวของนักท่องเที่ยวต่างชาติ 1.2 ล้านล้านบาท
ส่วนในช่วงเทศกาลส่งท้ายปีเก่าต้อนรับปีใหม่ 2567
การท่องเที่ยวไทยทั้งจากชาวไทยและชาวต่างชาติสร้างรายได้รวมประมาณ 54,400 ล้านบาท เพิ่มขึ้นร้อยละ
44 จากช่วงเดียวกันของปีก่อน รัฐบาลจึงกําหนดเป้าหมายการท่องเที่ยวปี 2567 นี้ จะสร้างรายได้ให้ถึง 3.5
ล้านล้านบาท แบ่งเป็นรายได้จากนักท่องเที่ยวภายในประเทศ 1 ล้านล้านบาท
และรายได้จากนักท่องเที่ยวต่างชาติ 2.5 ล้านล้านบาท ซึ่งต้องอาศัยความร่วมมือร่วมใจของทุกภาคส่วน
เชื่อมั่นว่าคนไทยจะสามารถร่วมมือกันทําให้สําเร็จตามเป้าหมายได้ไม่ยาก
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม.รับทราบข้อเสนอถอนข้อสงวนว่าด้วยสิทธิเด็ก สั่งศึกษาแนวทางที่เหมาะสม
วันพฤหัสบดีที่ 18 มกราคม 2567
18/01/2567
ครม.รับทราบข้อเสนอถอนข้อสงวนว่าด้วยสิทธิเด็ก สั่งศึกษาแนวทางที่เหมาะสม
วันเสาร์ที่ 13 มกราคม 2567
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี รับทราบข้อเสนอแนะของคณะกรรมการสิทธิมนุษยชนแห่งชาติ
ซึ่งให้ถอนข้อสงวนข้อ 22 ของอนุสัญญาว่าด้วยสิทธิเด็ก
เกี่ยวกับสถานะของเด็กผู้ลี้ภัยและเด็กผู้แสวงหาที่พักพิง
เพื่อให้เด็กกลุ่มดังกล่าวได้รับการคุ้มครองสิทธิและเสรีภาพขั้นพื้นฐานเช่นเด็กกลุ่มอื่นในประเทศ
สอดคล้องกับหลักการไม่เลือกปฏิบัติ
สะท้อนเจตนารมณ์และยืนยันความมุ่งมั่นของไทยที่จะคุ้มครองเด็กผู้ลี้ภัยและเด็กผู้แสวงหาที่พักพิงตามพันธก
รณีด้านสิทธิมนุษยชนที่มีอยู่ ทั้งนี้
มอบหมายให้กระทรวงการพัฒนาสังคมและความมั่นคงของมนุษย์เป็นหน่วยงานหลัก
ร่วมกับหน่วยงานที่เกี่ยวข้องศึกษาพิจารณาแนวทางและความเหมาะสม
สรุปผลส่งสํานักเลขาธิการคณะรัฐมนตรีภายใน 30 วัน เพื่อเสนอที่ประชุมคณะรัฐมนตรีพิจารณาต่อไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ชวนผู้ประกันตน ม.33 – ม.39 ใช้สิทธิตรวจสุขภาพฟรี 14 รายการ
วันพฤหัสบดีที่ 18 มกราคม 2567
ชวนผู้ประกันตน ม.33 – ม.39 ใช้สิทธิตรวจสุขภาพฟรี 14 รายการ
.....
สํานักงานประกันสังคม กระทรวงแรงงาน เชิญชวนผู้ประกันตนม. 33 และ ม.39 ใช้สิทธิประกันสังคมกับการตรวจสุขภาพพื้นฐานและตรวจคัดกรองเพื่อป้องกันโรค 14 รายการ โดยไม่เสียค่าใช้จ่าย ณ สถานพยาบาลที่เข้าร่วมโครงการตรวจสุขภาพกับสํานักงานประกันสังคม
- ตรวจคัดกรองการได้ยิน Finger Rub Test
- ตรวจเต้านม และสอนการตรวจเต้านมด้วยตัวเอง
- ตรวจตา คัดกรองความผิดปกติและค้นหาโรคทางสายตา
- ตรวจความสมบูรณ์ของเม็ดเลือด CBC
- ตรวจปัสสาวะ UA
- ตรวจน้ําตาลในเลือด FBS
- ตรวจการทํางานของไต Cr และ eGFR
- ตรวจไขมันในเลือดชนิด Total cholesterol & HDL cholesterol
- ตรวจเชื้อไวรัสตับอักเสบ HBsAg
- ตรวจมะเร็งปากมดลูก Pap Smear
- ตรวจมะเร็งปากมดลูก Via
- ตรวจ HPV DNA TEST ชนิด 2 สายพันธุ์ และ 14 สายพันธุ์
- ตรวจคัดกรองมะเร็งลําไส้ใหญ่และลําไส้ตรง FIT TEST
- เอกซเรย์ปอด Chest X-ray
.
นอกจากรายการดังข้างต้น ผู้ประกันตนสามารถรักษาฟัน ด้วยรถทันตกรรมเคลื่อนที่ประกันสังคม ทําฟันฟรี (อุดฟัน ขูดหินปูน ถอนฟัน และผ่าฟันคุด) ภายใต้วงเงิน 900 บาท/ปี ณ สถานประกอบการของท่าน โดยไม่ต้องหยุดงานและไม่ต้องเดินทาง ตั้งแต่ 1 ม.ค. - 31 มี.ค. 67 กรณีมีข้อสงสัยสอบถามเพิ่มเติมได้ที่ สายด่วนประกันสังคม 1556
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกรัฐมนตรี พอใจกับผลความสำเร็จจากการเข้าร่วมประชุม World Economic Forum เชื่อมั่นเกิดประโยชน์มหาศาลแก่คนไทย นำไปต่อยอดได้อีกมาก
วันพฤหัสบดีที่ 18 มกราคม 2567
18/01/2567
นายกรัฐมนตรี พอใจกับผลความสําเร็จจากการเข้าร่วมประชุม World Economic Forum เชื่อมั่นเกิดประโยชน์มหาศาลแก่คนไทย นําไปต่อยอดได้อีกมาก
นายกรัฐมนตรี พอใจกับผลความสําเร็จจากการเข้าร่วมประชุม World Economic Forum เชื่อมั่นเกิดประโยชน์มหาศาลแก่คนไทย นําไปต่อยอดได้อีกมาก
วันนี้ (18 มกราคม 2567) เวลา 09.00 น. (ตามเวลาท้องถิ่นเมืองดาวอส ซึ่งช้ากว่าไทย 6 ชั่วโมง) ณ ศูนย์ประชุม Congress Centre เมืองดาวอส สมาพันธรัฐสวิส นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง
ให้สัมภาษณ์ถึงผลการหารือ WEF ยืนยันว่าได้ส่งข้อความถึงทั่วโลกว่า ประเทศไทยเปิดแล้วสําหรับทุกมิติ ทั้งการเจรจาการค้าระหว่างประเทศ การลงทุนข้ามประเทศ ซึ่งเป็นเรื่องที่รัฐบาลให้ความสําคัญ เมื่อวานนี้ (17 มกราคม 2567) ได้ประชุมเสร็จสิ้นแล้ว 19 วงประชุม แบ่งเป็นการสัมมนา การพบปะภาคเอกชนต่างๆ และทวิภาคีกับบุคคลสําคัญ ทั้งประธานาธิบดีสมาพันธรัฐสวิส นายกรัฐมนตรีเบลเยี่ยม นายกรัฐมนตรีกัมพูชา นายกรัฐมนตรีเวียดนาม โดยได้พูดคุยเรื่องการค้า และขั้นตอนอื่นๆ ซึ่งการพูดคุยทําให้มีความชัดเจนที่จะนําไปปฏิบัติต่อไป ส่วนการพบปะกับภาคเอกชน ทั้งบริษัท COCA COLA และDubai World รวมถึงนักธุรกิจชั้นนําของโลกคนอื่นๆ เช่น นักธุรกิจชาวอินเดีย (Adani Group) มีความเชี่ยวชาญด้านท่าเรือและสนามบิน เป็นเรื่องที่ไทยสามารถนําไปต่อยอดได้อีกมาก
นายกรัฐมนตรีกล่าวย้ํา การเดินทางมาครั้งนี้เชื่อว่าเป็นประโยชน์อย่างมหาศาล แม้ว่าการพบปะทั้ง 19 วงประชุม จะค่อนข้างแน่น แต่ไม่รู้สึกเหนื่อย รู้สึกว่ากระชับ ได้ประโยชน์ และใจความตลอด ซึ่งวันนี้ยังต้องดําเนินภารกิจต่อ และในโอกาสที่ได้พบปะหารือกับผู้บริหารของ WEF ได้แจ้งว่าการเดินทางมาประชุมในครั้งนี้เป็นประโยชน์เป็นอย่างมาก โดยในปีหน้าก็จะมาร่วมการประชุมอีก ซึ่งวันนี้จะต้องปฏิบัติภารกิจอีก 4 การประชุม ก่อนเดินทางกลับประเทศไทย
รัฐบาลไทย-ข่าวทำเนียบรัฐบาล-​นายกฯสั่งตรงจากดาวอส สรุปสาเหตุ ดูแลพื้นที่ประชาชนโดยรอบ
วันพฤหัสบดีที่ 18 มกราคม 2567
18/01/2567
​นายกฯสั่งตรงจากดาวอส สรุปสาเหตุ ดูแลพื้นที่ประชาชนโดยรอบ
​นายกฯสั่งตรงจากดาวอส สรุปสาเหตุ ดูแลพื้นที่ประชาชนโดยรอบ
วันนี้ (18 ม.ค. 67) นายเศรษฐา ทวีสิน นายกรัฐมนตรี ยังคงปฏิบัติภารกิจในกรอบ WEF ที่เมืองดาวอส แต่ยังคงเป็นห่วงเหตุโรงงานพลุระเบิด ที่จังหวัด สุพรรณบุรี เมื่อวานนี้ และเสียใจที่ทําให้เกิดความสูญเสียชีวิต 23 ราย ทั้งหมดที่อยู่ภายในโรงงาน โดยได้สั่งการให้หน่วยงานที่เกี่ยวข้อง เช่น กระทรวงอุตสาหกรรม สํารวจการจัดตั้งโรงงาน ระบบความปลอดภัย กระทรวงสาธารณสุขดูแลประชาชนในพื้นที่โดยรอบหากได้รับผลกระทบจากวัตถุเคมีผลิตพลุที่ระเบิด กระทรวงทรัพยากรและสิ่งแวดล้อมดูสภาพอากาศที่กระทบ และสภาพแสดล้อมต่างๆ รวมถึงกระทรวงแรงงาน ที่เยียวยาญาติผู้เสียชีวิตด้วย
นายกฯได้สั่งเข้มให้ตรวจสอบโรงงานประเภทที่มีวัตถุอันตรายทั่วประเทศ ให้มีความมั่นใจว่าจะต้องไม่มีเหตุการณ์เกิดซ้ําซ้อนในทุกกรณี
รัฐบาลไทย-ข่าวทำเนียบรัฐบาล-“พิมพ์ภัทรา” จี้ สมอ. เร่งประกาศสินค้าควบคุม 46 รายการ คุ้มครองความปลอดภัยประชาชน
วันพฤหัสบดีที่ 18 มกราคม 2567
18/01/2567
“พิมพ์ภัทรา” จี้ สมอ. เร่งประกาศสินค้าควบคุม 46 รายการ คุ้มครองความปลอดภัยประชาชน
“พิมพ์ภัทรา” จี้ สมอ. เร่งประกาศสินค้าควบคุม 46 รายการ คุ้มครองความปลอดภัยประชาชน
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เปิดเผยว่า กระทรวงอุตสาหกรรมได้เร่งรัดให้สํานักงานมาตรฐานผลิตภัณฑ์อุตสาหกรรม หรือ สมอ. กําหนดมาตรฐานเพื่อให้ทันกับความต้องการของภาคอุตสาหกรรม และเสริมสร้างขีดความสามารถในการแข่งขันทางการค้า ตลอดจนคุ้มครองประชาชนให้ปลอดภัยจากการใช้สินค้า โดยในปีนี้ สมอ. ได้ขออนุมัติบอร์ดกําหนดมาตรฐานผลิตภัณฑ์อุตสาหกรรม (มอก.) ไว้ทั้งสิ้นจํานวน 600 เรื่อง แบ่งเป็นมาตรฐานกําหนดใหม่ 443 เรื่อง และมาตรฐานเดิมที่ต้องทบทวนอีกจํานวน 157 เรื่อง ครอบคลุมกลุ่มอุตสาหกรรม S-curve 105 เรื่อง เช่น  ยานยนต์สมัยใหม่ อิเล็กทรอนิกส์อัจฉริยะ การเกษตรและเทคโนโลยีชีวภาพ ฯลฯ กลุ่ม New S-curve 120 เรื่อง เช่น หุ่นยนต์เพื่ออุตสาหกรรม การบินและโลจิสติกส์ เชื้อเพลิงชีวภาพและเคมีชีวภาพ การแพทย์ครบวงจร ฯลฯ กลุ่มมาตรฐานตามนโยบาย 32 เรื่อง เช่น นวัตกรรม สมุนไพร ฯลฯ กลุ่มส่งเสริมผู้ประกอบการ 163 เรื่อง เช่น หลอดรังสีอัลตราไวโอเลตใช้สําหรับการทําผิวสีแทน สายไฟฟ้าสําหรับยานยนต์ แผงเซลล์แสงอาทิตย์ ฯลฯ และกลุ่มอุตสาหกรรมอื่น ๆ 23 เรื่อง เช่น เครื่องใช้ไฟฟ้า เคมีภัณฑ์ ฯลฯ ซึ่งในจํานวน 600 เรื่องนี้ เตรียมประกาศเป็นสินค้าควบคุมเพื่อความปลอดภัยของประชาชนจํานวน 46 เรื่อง เพิ่มเติมจากที่ สมอ. ประกาศไปแล้ว 144 เรื่อง
ด้าน นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม กล่าวเพิ่มเติมว่า สินค้าที่จะประกาศเป็นสินค้าควบคุมภายในปี 2567 นี้ มีจํานวนทั้งสิ้น 46 เรื่อง แบ่งเป็นมาตรฐานบังคับใหม่ 25 เรื่อง เช่น แบตเตอรี่รถยนต์ไฟฟ้าและรถจักรยานยนต์ไฟฟ้า การชนด้านข้างและด้านหน้าของรถยนต์ ตู้กดน้ําดื่ม เครื่องใช้ไฟฟ้าที่เติมปรอท คาร์ซีทสําหรับเด็ก ดวงโคมไฟฟ้า ชิ้นส่วนท่อไอเสียรถจักรยานยนต์ รถยนต์ขนาดเล็กที่ติดตั้งระบบก๊าซเพิ่มเติม ลวดชุบแข็งและอบคืนตัวสําหรับคอนกรีต
อัดแรง เหล็กแผ่นเคลือบอะลูซิงค์ เหล็กแผ่นเคลือบสังกะสี ท่อยางและท่อพลาสติกสําหรับใช้กับก๊าซหุงต้ม ถังดับเพลิงก๊าซคาร์บอนไดออกไซด์ กระป๋องสเปรย์ต่างๆ ถุงพลาสติกบรรจุอาหาร และกระดาษสัมผัสอาหาร เป็นต้น และมาตรฐานที่บังคับต่อเนื่องอีก 21 เรื่อง เช่น เหล็กแผ่นสําหรับงานโครงสร้าง เข็มพืด เครื่องใช้ไฟฟ้าสําหรับการดูแลผม ขน หรือผิว เครื่องทอดน้ํามันท่วมปริมาณน้ํามันไม่เกิน 5 ลิตร กระทะทอด เตาอบไมโครเวฟ เครื่องปรับอากาศ แบตเตอรี่โทรศัพท์มือถือ แบตเตอรี่โน๊ตบุ๊ค สวิตช์ไฟฟ้า เครื่องตัดวงจรกระแสเหลือสําหรับใช้ในที่อยู่อาศัย และเคเบิลเส้นใยนําแสงโทรคมนาคมภายนอกอาคาร เป็นต้น โดยในเดือนมิถุนายน 2567 นี้ สมอ. จะประกาศให้เหล็กแผ่นเคลือบอะลูซิงค์ และเหล็กแผ่นเคลือบสังกะสีเป็นสินค้าควบคุมก่อน ตามด้วยสินค้าที่เหลือตามลําดับ จึงขอฝากถึงผู้ประกอบการที่ทํา และนําเข้าสินค้าดังกล่าว เตรียมยื่นขอ มอก. เพื่อให้การดําเนินธุรกิจเป็นไปอย่างต่อเนื่อง เลขาธิการ สมอ. กล่าว
17 มกราคม 2567
รัฐบาลไทย-ข่าวทำเนียบรัฐบาล-​นายกฯ เผยหารือ ผู้บริหารสโมสร Manchester United เชิญนักแตะแมนเชสเตอร์ มาเตะเมืองไทยอีกครั้ง
วันพุธที่ 17 มกราคม 2567
17/01/2567
​นายกฯ เผยหารือ ผู้บริหารสโมสร Manchester United เชิญนักแตะแมนเชสเตอร์ มาเตะเมืองไทยอีกครั้ง
​นายกฯ เผยหารือ ผู้บริหารสโมสร Manchester United เชิญนักแตะแมนเชสเตอร์ มาเตะเมืองไทยอีกครั้ง
วันนี้ (17 มกราคม 2567) เวลา 13.00 น. (ตามเวลาท้องถิ่นเมืองดาวอส ซึ่งช้ากว่าไทย 6 ชั่วโมง) ณ ศูนย์ประชุม Congress Centre เมืองดาวอส สมาพันธรัฐสวิส นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวว่า มีการพูดคุยกับ Mr.Avie Glazer ซึ่งเป็นนักลงทุนรายใหญ่ของทีมแมนเชสเตอร์ยูไนเต็ด โดยอยากนําทีมฟุตบอลมาเตะอีกครั้งเพราะที่เมืองไทยมีแฟนบอลจํานวนมาก ซึ่งการสนทนาเป็นแบบกันเอง และได้ถามแทนแฟนคลับของแมนยูฯ ถึงการหานักเตะศูนย์หน้าฝีมือดีมาร่วมสโมสร
รัฐบาลไทย-ข่าวทำเนียบรัฐบาล-บริษัท Robert Bosch พร้อมส่งเสริมความร่วมมือกับไทย ผลิตชิ้นส่วน และระบบขับเคลื่อนสําหรับ EV รองรับตลาดรถยนต์ EV ที่กำลังเติบโต
วันพฤหัสบดีที่ 18 มกราคม 2567
18/01/2567
บริษัท Robert Bosch พร้อมส่งเสริมความร่วมมือกับไทย ผลิตชิ้นส่วน และระบบขับเคลื่อนสําหรับ EV รองรับตลาดรถยนต์ EV ที่กําลังเติบโต
บริษัท Robert Bosch พร้อมส่งเสริมความร่วมมือกับไทย ผลิตชิ้นส่วน และระบบขับเคลื่อนสําหรับ EV รองรับตลาดรถยนต์ EV ที่กําลังเติบโต
วันนี้ (18 มกราคม 2567) เวลา 10.40 น. (ตามเวลาท้องถิ่นเมืองดาวอส ซึ่งช้ากว่าไทย 6 ชั่วโมง) ณ ศูนย์ประชุม Congress Centre เมืองดาวอส สมาพันธรัฐสวิส นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบปะกับ ดร. Christian Fischer รองประธานกรรมการบริหาร (Deputy Chairman of the Board of Management) บริษัท Robert Bosch
บริษัทเทคโนโลยียานยนต์ชั้นนําของโลก เชี่ยวชาญด้านการขับเคลื่อน อุตสาหกรรม สินค้าอุปโภคบริโภค เทคโนโลยีพลังงานและอาคาร ดําเนินงานในกว่า 60 ประเทศทั่วโลก
นายกรัฐมนตรีและบริษัท Robert Bosch หารือถึงการลงทุนของบริษัทฯ ในประเทศไทย ทั้งในด้านการขับเคลื่อน (automotive) และ ธุรกิจที่ไม่ใช่ด้านการขับเคลื่อน (non-automotive) ถือว่าสร้างมูลค่าทางเศรษฐกิจให้กับประเทศไทยเป็นอย่างมาก โดยโรงงานในประเทศไทย ถือเป็นศูนย์กลางในการผลิตของภูมิภาคเอเชียตะวันออกเฉียงใต้ มีขนาดใหญ่ที่สุดในภูมิภาค ส่งออกไปยังประเทศอื่นๆ ในภูมิภาค รวมไปถึงญี่ปุ่นด้วย
บริษัทฯ มีความตั้งใจที่จะขยายการผลิตไปสู่การผลิตชิ้นส่วนของรถยนต์ไฟฟ้า เพื่อรองรับตลาดรถยนต์ EV โดยจะสร้างโรงงานเพิ่มในประเทศไทย ซึ่งคาดว่าจะผลิตได้เต็มศักยภาพได้ภายในปี 2026 ซึ่งนายกรัฐมนตรีได้ชวนให้บริษัทฯ มาตั้งสํานักงานใหญ่ประจําภูมิภาค (Regional HQ) ในไทย โดยพร้อมจะสนับสนุนในมาตรต่างๆ
รัฐบาลไทย-ข่าวทำเนียบรัฐบาล-​นายกฯ หารือประธานบริหาร WEF ย้ำความพร้อมของไทยในการพัฒนาทางเศรษฐกิจ
วันพุธที่ 17 มกราคม 2567
17/01/2567
​นายกฯ หารือประธานบริหาร WEF ย้ําความพร้อมของไทยในการพัฒนาทางเศรษฐกิจ
​นายกฯ หารือประธานบริหาร WEF ย้ําความพร้อมของไทยในการพัฒนาทางเศรษฐกิจ
วันนี้ (17 มกราคม 2567) ณ ศูนย์ประชุม Congress Centre เมืองดาวอส สมาพันธรัฐสวิส นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวถึงการพบหารือกับศาสตราจารย์เคล้าส์ ชวาป (Prof. Klaus Schwab) ผู้ก่อตั้งและประธานบริหาร World Economic Forum (WEF) ในโอกาสที่ได้เข้ามาร่วมประชุม WEF ในครั้งนี้ โดยศาสตราจารย์เคล้าส์ ชวาป ได้กล่าวขอบคุณที่เป็นนายกรัฐมนตรีคนแรก ในรอบ12 ปี ที่มาเข้าร่วมการประชุม WEF ถือเป็นนิมิตรหมายที่ดีสําหรับภาคธุรกิจ ที่รัฐบาลนี้ให้ความสําคัญกับการค้า การลงทุนครับ นอกจากนั้น ยังได้มอบกระดิ่งคล้องคอวัว เป็นที่ระลึกแก่นายกรัฐมนตรีให้ด้วย
รัฐบาลไทย-ข่าวทำเนียบรัฐบาล-“พัชรวาท” ลงพื้นที่ติดตามความก้าวหน้าโครงการแก้มลิงทุ่งหิน  จ.สมุทรสงคราม
วันพุธที่ 17 มกราคม 2567
“พัชรวาท” ลงพื้นที่ติดตามความก้าวหน้าโครงการแก้มลิงทุ่งหิน  จ.สมุทรสงคราม
“พัชรวาท” ลงพื้นที่ติดตามความก้าวหน้าโครงการแก้มลิงทุ่งหิน  จ.สมุทรสงคราม
“พัชรวาท” ลงพื้นที่ติดตามความก้าวหน้าโครงการแก้มลิงทุ่งหิน จ.สมุทรสงคราม
วันที่17 มกราคม 2567 เวลา 10.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย ร.อ.รชฏ พิสิษฐบรรณกร ผู้ช่วย รมว.ทส. นายกุศล โชติรัตน์ รองปลัดกระทรวงทรัพยากรธรรมชาติและสิ่งแวดล้อม นายภาดล ถาวรกฤชรัตน์ อธิบดีกรมทรัพยากรน้ํา นายปิ่นสักก์ สุรัสวดี อธิบดีกรมทรัพยากรทางทะเลและชายฝั่ง ร่วมติดตามความก้าวหน้าการดําเนินงานโครงการแก้มลิงทุ่งหิน ของกรมชลประทาน ณ ตําบลยี่สาร อําเภออัมพวา จังหวัดสมุทรสงคราม โดยมี นายศิริศักดิ์ ศิริมังคะลา ผู้ว่าราชการจังหวัดสมุทรสงคราม และผู้แทนจากหน่วยงานในพื้นที่ ให้การต้อนรับและนําเสนอรายละเอียดโครงการ
โครงการแก้มลิงทุ่งหิน เป็นโครงการขนาด 2,623 ไร่ ที่จัดทําขึ้นเพื่อกักเก็บน้ําไว้ใช้ในช่วงหน้าแล้งและแก้ไขปัญหาน้ําท่วมในช่วงหน้าฝน แบ่งการดําเนินงานเป็น 3 ส่วน คือ การเพิ่มประสิทธิภาพแก้มลิงทุ่งหินด้วยการขุดลอกดินเพิ่มเติมและก่อสร้างอาคารระบายน้ํา การปรับปรุงถนนทางเข้าโครงการให้เดินทางเข้าออกได้สะดวกมากยิ่งขึ้น และการพัฒนาเป็นศูนย์รวมกีฬาทางน้ําและแหล่งศึกษาระบบนิเวศชายฝั่งทะเลเพื่อส่งเสริมการท่องเที่ยวเชิงนิเวศ ซึ่งเมื่อดําเนินการแล้วเสร็จ จะส่งมอบให้ องค์การบริหารส่วนจังหวัดสมุทรสงคราม ดูแลพื้นที่ต่อไป
รัฐบาลไทย-ข่าวทำเนียบรัฐบาล-Nestlé ชื่นชมศักยภาพไทย เอื้อต่อการลงทุน พร้อมจับมือกับรัฐบาลขยายการผลิตอาหารสัตว์และเครื่องดื่มที่มีประโยชน์ต่อสุขภาพ
วันพฤหัสบดีที่ 18 มกราคม 2567
18/01/2567
Nestlé ชื่นชมศักยภาพไทย เอื้อต่อการลงทุน พร้อมจับมือกับรัฐบาลขยายการผลิตอาหารสัตว์และเครื่องดื่มที่มีประโยชน์ต่อสุขภาพ
Nestlé ชื่นชมศักยภาพไทย เอื้อต่อการลงทุน พร้อมจับมือกับรัฐบาลขยายการผลิตอาหารสัตว์และเครื่องดื่มที่มีประโยชน์ต่อสุขภาพ
วันนี้ (18 มกราคม 2567) เวลา 9.30 น (ตามเวลาท้องถิ่นเมืองดาวอส ซึ่งช้ากว่าไทย 6 ชั่วโมง) ณ ศูนย์ประชุม Congress Centre เมืองดาวอส สมาพันธรัฐสวิส นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบปะกับนายเรมี เอเจล (Remy Ejel) ประธานเจ้าหน้าที่บริหาร กลุ่มประเทศในภูมิภาคเอเชีย โอเชียเนีย และแอฟริกา (Chief Executive Officer Zone Asia, Oceania and Africa) บริษัท Nestlé ซึ่งเป็นบริษัทอาหารและเครื่องดื่มที่ใหญ่ที่สุดในโลก มีสินค้าจําหน่ายและมีโรงงานอยู่ทั่วโลก รวมทั้งประเทศไทยด้วย
นายกรัฐมนตรีกล่าวว่า เป็นที่น่าดีใจที่บริษัท Nestlé ได้เข้ามาลงทุนในประเทศไทยเป็นระยะเวลานาน และเป็นบริษัทฯ ที่เป็นอันดับ 1 ของผู้บริโภคไทยที่ให้ความไว้ใจ นอกจากนั้น ปัจจุบัน ทางบริษัทฯ ได้ขยายการผลิตอาหารสัตว์ ที่มีความต้องการสูงมาก โดยจะใช้ไทยเป็นศูนย์กลางในการผลิต และการส่งออก เพราะไทยมีความพร้อมในด้านภูมิศาสตร์ การขนส่ง และความพร้อมในด้านวัตถุดิบการผลิต อย่างไรก็ตาม ปัจจุบันยังติดปัญหาในเรื่องของกรอบความร่วมมือทางการค้า FTA ที่ไทยยังมีไม่ครอบคลุม รวมถึงปัญหาในเรื่องข้อจํากัดทางกฎหมาย และขั้นตอนในการนําเข้าส่งออกที่ยังมีหลายขั้นตอนที่ทับซ้อน ซึ่งตรงกับนโยบายของรัฐบาลที่พยายามจะช่วยเหลือในการอํานวยความสะดวกในการดําเนินธุรกิจ (Ease of doing business) ที่นายกรัฐมนตรีให้ความสําคัญ นอกจากนี้ ทั้งสองฝ่ายยังหารือในเรื่อง Single form พร้อมประสานไปยังหน่วยงานต่างๆ ที่เกี่ยวข้อง รวมถึง BOI เพื่อเร่งรัดประเด็นนี้
รัฐบาลไทย-ข่าวทำเนียบรัฐบาล-​กระทรวงวัฒนธรรม เปิดงานถนนสายวัฒนธรรมเลียบวัด เคียงวัง ภายในงานแผ่นดินสมเด็จพระนเรศวรมหาราชพิษณุโลก ประจำปี 2567
วันพฤหัสบดีที่ 18 มกราคม 2567
​กระทรวงวัฒนธรรม เปิดงานถนนสายวัฒนธรรมเลียบวัด เคียงวัง ภายในงานแผ่นดินสมเด็จพระนเรศวรมหาราชพิษณุโลก ประจําปี 2567
​กระทรวงวัฒนธรรม เปิดงานถนนสายวัฒนธรรมเลียบวัด เคียงวัง ภายในงานแผ่นดินสมเด็จพระนเรศวรมหาราชพิษณุโลก ประจําปี 2567
กระทรวงวัฒนธรรม เปิดงานถนนสายวัฒนธรรมเลียบวัด เคียงวัง ภายในงานแผ่นดินสมเด็จพระนเรศวรมหาราชพิษณุโลก ประจําปี 2567
เมื่อเร็วๆนี้ นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม เป็นประธานเปิดงานถนนสายวัฒนธรรมเลียบวัด เคียงวัง ประจําปี 2567 โดยมี นายภูสิต สมจิตต์ ผู้ว่าราชการจังหวัดพิษณุโลก หัวหน้าส่วนราชการ จังหวัดพิษณุโลก วัฒนธรรม 16 จังหวัดภาคเหนือ ประชาชนและนักท่องเที่ยว ณ เวทีการแสดงศิลปะวัฒนธรรม (วัดศรีสุคต) พระราชวังจันทน์ อําเภอเมือง จังหวัดพิษณุโลก
ทั้งนี้ กิจกรรมประกอบด้วย การออกร้านจําหน่ายอาหารและผลิตภัณฑ์ การแสดงศิลปะวัฒนธรรม กิจกรรมส่งเสริมการท่องเที่ยวมรดกทางวัฒนธรรม ซึ่งจะจัดงานระหว่างวันที่ 14 - 20 มกราคม 2567 บริเวณพระราชวังจันทน์ อําเภอเมือง จังหวัดพิษณุโลก
รัฐบาลไทย-ข่าวทำเนียบรัฐบาล-“นิกร จำนง” ที่ปรึกษา ศรส. เผย เลขาฯ รมว.พม. พร้อม ปลัด พม. ลงพื้นที่เร่งช่วยเหลือผู้ประสบเหตุโรงงานพลุระเบิด ที่ศูนย์ประสานการช่วยเหลือ วัดโรงช้าง จ.สุพรรณบุรี
วันพฤหัสบดีที่ 18 มกราคม 2567
“นิกร จํานง” ที่ปรึกษา ศรส. เผย เลขาฯ รมว.พม. พร้อม ปลัด พม. ลงพื้นที่เร่งช่วยเหลือผู้ประสบเหตุโรงงานพลุระเบิด ที่ศูนย์ประสานการช่วยเหลือ วัดโรงช้าง จ.สุพรรณบุรี
“นิกร จํานง” ที่ปรึกษา ศรส. เผย เลขาฯ รมว.พม. พร้อม ปลัด พม. ลงพื้นที่เร่งช่วยเหลือผู้ประสบเหตุโรงงานพลุระเบิด ที่ศูนย์ประสานการช่วยเหลือ วัดโรงช้าง จ.สุพรรณบุรี
วันที่ 17 มกราคม 2567 นายนิกร จํานง ประธานคณะที่ปรึกษาติดตามและเร่งรัดการขับเคลื่อนนโยบายรัฐมนตรีว่าการกระทรวงการพัฒนาสังคมและความมั่นคงของมนุษย์ ในฐานะที่ปรึกษาศูนย์เร่งรัดจัดการสวัสดิภาพประชาชน (ศรส.) เปิดเผยว่า วันนี้ เมื่อช่วงค่ําที่ผ่านมา นายแพทย์พรหมมินทร์ เลิศสุริย์เดช เลขาธิการนายกรัฐมนตรี ได้ติดต่อประสานมาหาตน เพื่อสอบถามด้วยความเป็นห่วงถึงสถานการณ์โรงงานพลุระเบิดที่เกิดขึ้น ที่ จ.สุพรรณบุรี ว่ามีความคืบหน้าอย่างไร ซึ่งตนได้รายงานไปว่า สส.สุพรรณบุรี พรรคชาติไทยพัฒนา ได้ลงพื้นที่เข้าช่วยเหลือแล้ว ในขณะที่ ทางกระทรวงการพัฒนาสังคมและความมั่นคงของมนุษย์ (พม.) มีนายธเนศพล ธนบุณยวัฒน์ เลขานุการรัฐมนตรีว่าการกระทรวงการพัฒนาสังคมและความมั่นคงของมนุษย์ และนายอนุกูล ปีดแก้ว ปลัดกระทรวง พม. พร้อมด้วยเจ้าหน้าที่ ทีม พม. หนึ่งเดียว จ.สุพรรณบุรี และศูนย์เร่งรัดจัดการสวัสดิภาพประชาชน (ศรส.) เข้าไปช่วยเหลือดูแลตามภารกิจอย่างเต็มที่ ที่ศูนย์กลางการประสานการช่วยเหลือที่วัดโรงช้าง อําเภอเมือง จังหวัดสุพรรณบุรี ซึ่งขณะนี้ นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) อยู่ระหว่างเดินทางไปต่างประเทศ ได้เฝ้าติดตามสถานการณ์และสั่งการอย่างใกล้ชิด รวมทั้ง นางสาวกัญจนา ศิลปอาชา ที่ปรึกษาคณะที่ปรึกษาติดตามและเร่งรัดการขับเคลื่อนนโยบายรัฐมนตรีว่าการกระทรวงการพัฒนาสังคมและความมั่นคงของมนุษย์ ในฐานะที่ปรึกษาศูนย์เร่งรัดจัดการสวัสดิภาพประชาชน (ศรส.) ได้เฝ้าติดตามสถานการณ์อย่างใกล้ชิดเช่นเดียวกัน ส่วนตนจะลงพื้นที่ในวันรุ่งขึ้น (18 ม.ค. 67)
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #พม #โรงงานพลุระเบิด #ระเบิดจังหวัดสุพรรณบุรี #สุพรรณบุรี
รัฐบาลไทย-ข่าวทำเนียบรัฐบาล-​นายกฯ หารือผู้บริหาร บริษัท Telenor ถึงศักยภาพของไทย ยกระดับ Startup และต่อยอดผู้ประกอบไทย
วันพฤหัสบดีที่ 18 มกราคม 2567
​นายกฯ หารือผู้บริหาร บริษัท Telenor ถึงศักยภาพของไทย ยกระดับ Startup และต่อยอดผู้ประกอบไทย
​นายกฯ หารือผู้บริหาร บริษัท Telenor ถึงศักยภาพของไทย ยกระดับ Startup และต่อยอดผู้ประกอบไทย
วันนี้ (17 มกราคม 2567) เวลา 17.10 น (ตามเวลาท้องถิ่นเมืองดาวอส ซึ่งช้ากว่าไทย 6 ชั่วโมง) ณ ศูนย์ประชุม Congress Centre เมืองดาวอส สมาพันธรัฐสวิส นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบปะกับนาย Jens Petter Olsen ผู้บริหารบริษัท Telenor
นายกรัฐมนตรีได้มีโอกาสพูดคุยกับผู้บริหาร บริษัท Telenor ถึงศักยภาพของประเทศไทย ที่สนับสนุนการยกระดับ Startup และต่อยอดเพื่อให้ผู้ประกอบการสามารถเข้าถึงนวัตกรรมใหม่ๆ ที่เป็นส่วนสําคัญและสร้างพื้นฐานของระบบเศรษฐกิจดิจิทัล และส่งเสริม Startup ของไทยให้ประสบความสําเร็จระดับ Unicorn มากขึ้น
รัฐบาลไทย-ข่าวทำเนียบรัฐบาล-นายกฯ และประธานคณะกรรมาธิการยุโรปเห็นพ้อง เสริมสร้างความสัมพันธ์ที่ดี และความเชื่อมโยงระหว่างกัน ทั้งในระดับประชาชนและเศรษฐกิจ
วันพฤหัสบดีที่ 18 มกราคม 2567
18/01/2567
นายกฯ และประธานคณะกรรมาธิการยุโรปเห็นพ้อง เสริมสร้างความสัมพันธ์ที่ดี และความเชื่อมโยงระหว่างกัน ทั้งในระดับประชาชนและเศรษฐกิจ
นายกฯ และประธานคณะกรรมาธิการยุโรปเห็นพ้อง เสริมสร้างความสัมพันธ์ที่ดี และความเชื่อมโยงระหว่างกัน ทั้งในระดับประชาชนและเศรษฐกิจ
วันนี้ (18 มกราคม 2567) เวลา 10.00 น (ตามเวลาท้องถิ่นเมืองดาวอส ซึ่งช้ากว่าไทย 6 ชั่วโมง) ณ ศูนย์ประชุม Congress Centre เมืองดาวอส สมาพันธรัฐสวิส นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง หารือกับนางอัวร์ซูลา ฟอน เดอ ไลย์เอ็น (Ursula Von der Leyen) ประธานคณะกรรมาธิการยุโรป
นายกรัฐมนตรีและประธานคณะกรรมาธิการยุโรป
แลกเปลี่ยนมุมมองต่อสถานการณ์ความขัดแย้งและความไม่สงบทั่วโลก รวมถึงความจําเป็นของประเทศต่างๆ ที่จะเร่งเสริมสร้างความสัมพันธ์ที่ดี และความเชื่อมโยงระหว่างกัน ไม่ว่าจะเป็นทั้งในระดับประชาชน และด้านเศรษฐกิจ พร้อมเห็นพ้องกันในการเดินหน้ากับการเจรจาความตกลงทางการค้าเสรี (FTA) ไทย-อียู ให้บรรลุผลโดยเร็ว
รัฐบาลไทย-ข่าวทำเนียบรัฐบาล-เลขาฯ รมว.พม. สะเทือนใจ เจอเด็ก ม.5 สูญเสียทั้งพ่อแม่ในเหตุโรงงานพลุระเบิด ส่งนักจิตวิทยาดูแลสภาพจิตใจทันที  ยืนยัน พม. ทำงานเต็มที่
วันพฤหัสบดีที่ 18 มกราคม 2567
เลขาฯ รมว.พม. สะเทือนใจ เจอเด็ก ม.5 สูญเสียทั้งพ่อแม่ในเหตุโรงงานพลุระเบิด ส่งนักจิตวิทยาดูแลสภาพจิตใจทันที  ยืนยัน พม. ทํางานเต็มที่
เลขาฯ รมว.พม. สะเทือนใจ เจอเด็ก ม.5 สูญเสียทั้งพ่อแม่ในเหตุโรงงานพลุระเบิด ส่งนักจิตวิทยาดูแลสภาพจิตใจทันที  ยืนยัน พม. ทํางานเต็มที่
วันที่ 17 มกราคม 2567 นายธเนศพล ธนบุณยวัฒน์ เลขานุการรัฐมนตรีว่าการกระทรวงการพัฒนาสังคมและความมั่นคงของมนุษย์ กล่าวถึงความสูญเสียจากเหตุโรงงานพลุระเบิดที่ จ.สุพรรณบุรี ว่า ขณะนี้ สิ่งที่สําคัญที่สุดคือกระทรวงการพัฒนาสังคมและความมั่นคงของมนุษย์ (พม.) ได้ระดมนักสังคมสงเคราะห์และนักจิตวิทยาจากจังหวัดใกล้เคียง ให้เข้ามาช่วยกันลงพื้นที่ในวันพรุ่งนี้ (18 ม.ค. 67) ทันที ซึ่งสิ่งที่กระทรวง พม. คํานึงถึงมากที่สุดคือความรู้สึกของผู้ได้รับผลกระทบ และครอบครัว เพราะฉะนั้นนอกจากที่เราจะพยายามเยียวยาในเรื่องของเงินและสิ่งที่จะช่วยบรรเทาความเดือดร้อนในการดํารงชีวิตประจําวันได้ แต่ที่สําคัญไม่น้อยไปกว่านั้นคือ เรื่องของสภาพจิตใจของผู้ได้รับผลกระทบและครอบครัว เพราะฉะนั้น วันนี้กระทรวง พม. จึงทําอย่างเต็มที่
นายธเนศพล กล่าวเพิ่มเติมว่า ขณะนี้เรายังไม่สามารถเคลื่อนศพของผู้เสียชีวิตในเหตุการณ์นี้ออกจากพื้นที่ได้ แต่จะทยอยลําเลียงออกมาไว้ที่วัดโรงช้าง อําเภอเมือง จ.สุพรรณบุรี เพื่อพิสูจน์อัตลักษณ์ในเช้าพรุ่งนี้ (18 ม.ค. 67) เนื่องจากยังมีเรื่องของฟอสฟอรัสหรือกํามะถันอยู่ ในบริเวณพื้นที่เกิดเหตุค่อนข้างมากพอสมควร โดยที่วัดโรงช้างขณะนี้ กระทรวง พม. ได้ตั้งโต๊ะรับเรื่องราวร้องทุกข์ หรือปัญหาที่เกิดขึ้น และมีผู้เข้ามาแจ้งความจํานงประมาณ 23 ราย ซึ่งจะได้ให้ความช่วยเหลือต่อไป แต่ที่สําคัญมากไปกว่านั้นคือ เรื่องของสภาพจิตใจของผู้ได้รับผลกระทบ ซึ่งถือว่าเป็นเรื่องที่รุนแรงมาก เราจึงต้องรีบเยียวยาความรู้สึกให้เร็วที่สุด
“ตอนนี้ เจอเคสที่หนักหนาเป็นน้อง ม. 5 ที่สูญเสียทั้งพ่อและแม่ ซึ่งเป็นเรื่องที่น้องยังรับไม่ได้ พวกเราเองยังรับกันไม่ได้ จึงได้ให้นักจิตวิทยาเข้าประกบ และให้ความช่วยเหลือฟื้นฟูสภาพจิตใจ ให้มีความผ่อนคลายลง ซึ่งเวลาความสูญเสียแต่ละครั้ง ผมคิดว่าสิ่งที่สําคัญมากกว่าทรัพย์สินเงินทองคือเรื่องของความรู้สึกของผู้สูญเสียสมาชิกในครอบครัวไป กระทรวง พม. จะทําหน้าที่ให้ดีที่สุดเท่าที่จะทําได้ และจะทําอย่างเต็มที่ เต็มแรง“ นายธเนศพล กล่าวในตอนท้าย
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #พม #โรงงานพลุระเบิด #พลุระเบิดสุพรรณบุรี #สุพรรณบุรี
รัฐบาลไทย-ข่าวทำเนียบรัฐบาล-PM and Swiss President agree on finalizing Thailand – EFTA FTA within this year
วันพฤหัสบดีที่ 18 มกราคม 2567
18/01/2567
PM and Swiss President agree on finalizing Thailand – EFTA FTA within this year
PM and Swiss President agree on finalizing Thailand – EFTA FTA within this year
January 17, 2024, at 1600hrs (Davos local time), at the Congress Centre, Davos, the Swiss Confederation, Prime Minister and Minister of Finance Srettha Thavisin met with President Viola Amherd of Switzerland during his attendance at the World Economic Forum (WEF) Annual Meeting 2024 (Davos 2024).
The Prime Minister expressed pleasure and honor to meet with the Swiss President to discuss about the FTA between Thailand and the European Free Trade Association (EFTA), for which the negotiation is underway and is expected to be finalized within this year. He also thanked Switzerland for joining Thailand in authorizing the Bangkok E-Bus Programme that will reduce greenhouse gas emissions and air pollution in Bangkok.
Thailand and EFTA, which comprises Iceland, Liechtenstein, Norway and Switzerland, have resumed the FTA negotiation. The FTA will cover terms and conditions for trade and commerce between the two parties in all dimensions in a bid to promote economic expansion and employment in Thailand and the EFTA member countries.
รัฐบาลไทย-ข่าวทำเนียบรัฐบาล-​นายกฯ หารือภาคเอกชนชั้นนำ อย่าง DP World และHSBC ยืนยันความพร้อมในการทำงานร่วมกัน พร้อมเน้นย้ำกับ WIPO ไทยให้ความสำคัญกับทรัพย์สินทางปัญญา
วันพุธที่ 17 มกราคม 2567
17/01/2567
​นายกฯ หารือภาคเอกชนชั้นนํา อย่าง DP World และHSBC ยืนยันความพร้อมในการทํางานร่วมกัน พร้อมเน้นย้ํากับ WIPO ไทยให้ความสําคัญกับทรัพย์สินทางปัญญา
​นายกฯ หารือภาคเอกชนชั้นนํา อย่าง DP World และHSBC ยืนยันความพร้อมในการทํางานร่วมกัน พร้อมเน้นย้ํากับ WIPO ไทยให้ความสําคัญกับทรัพย์สินทางปัญญา
วันนี้ (17 มกราคม 2567) เวลา 13.00 น. (ตามเวลาท้องถิ่นเมืองดาวอส ซึ่งช้ากว่าไทย 6 ชั่วโมง) ณ ศูนย์ประชุม Congress Centre เมืองดาวอส สมาพันธรัฐสวิส นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังให้สัมภาษณ์ถึงการหารือกับภาคเอกชนชั้นนํา และWIPO ดังนี้
การหารือกับ Sultan Ahmed bin Sulayem ประธานกลุ่มบริษัท และผู้บริหารของบริษัท DP World ผู้เชี่ยวชาญด้านโลจิสติกส์การขนส่งสินค้า การดําเนินงานท่าเรือ ซึ่งเป็น Operator ของท่าเรือแหลมฉบัง ได้แสดงเจตจํานงชัดเจนจะมาลงทุนในโครงการ Landbridge พร้อมจะเดินทางมาหารือที่ประเทศไทย และจะเดินทางไปสํารวจสถานที่จริงด้วย ซึ่งรัฐมนตรีว่าการกระทรวงคมนาคมจะนําคณะเดินทางไปเอง
นอกจากนี้ นายกรัฐมนตรียังได้หารือกับผู้บริหาร HSBC ซึ่งพร้อมจะทํางานร่วมกับไทยมากขึ้น และพร้อมจะทํา Roadshow ร่วมกัน รวมถึงหารือกับผู้อํานวยการใหญ่องค์การทรัพย์สินทางปัญญาโลก (World Intellectual Property Organization: WIPO) ซึ่งยืนยันว่าไทยให้ความสําคัญกับเรื่องทรัพย์สินทางปัญญา และทั้งสองฝ่ายจะร่วมมือกันต่อไป
รัฐบาลไทย-ข่าวทำเนียบรัฐบาล-เห็นชอบยกเว้นการตรวจลงตราระหว่างไทยกับจีน
วันพฤหัสบดีที่ 18 มกราคม 2567
18/01/2567
เห็นชอบยกเว้นการตรวจลงตราระหว่างไทยกับจีน
วันเสาร์ที่ 6 มกราคม 2567
เห็นชอบยกเว้นการตรวจลงตราระหว่างไทยกับจีน
ต่อจากนี้ไป ขอเชิญรับฟังไทยคู่ฟ้า
รัฐบาลกระชับความสัมพันธ์ไทย-จีน
โดยเห็นชอบร่างความตกลงระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐประชาชนจี
นว่าด้วยการยกเว้นการตรวจลงตราซึ่งกันและกัน ในการเดินทางเข้าออก หรือผ่านดินแดนของอีกฝ่าย
สําหรับการพํานักแต่ละครั้ง ระยะเวลาไม่เกิน 30 วัน และรวมระยะเวลาไม่เกิน 90 วัน ภายในช่วงเวลา 180
วัน ยกเว้นกรณี พํานักถาวร ทํางาน ศึกษา กิจกรรมด้านสื่อ หรือกิจกรรมอื่น ๆ
ที่จําเป็นต้องได้รับการอนุญาตล่วงหน้าจากหน่วยงานที่รับผิดชอบของอีกฝ่าย ทั้งนี้
แต่ละฝ่ายสามารถระงับความตกลงเป็นการชั่วคราวได้ ด้วยเหตุผลด้านความมั่นคง
ความสงบเรียบร้อยสาธารณะ และสาธารณสุข รวมทั้ง แก้ไขหรือยกเลิกได้
โดยแจ้งอีกฝ่ายล่วงหน้าเป็นลายลักษณ์อักษรผ่านช่องทางทางการทูต
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-Coca Cola แสดงความมุ่งมั่นส่งเสริมการดำเนินธุรกิจที่ยั่งยืน และพิจารณาขยายการลงทุนในไทย
วันพฤหัสบดีที่ 18 มกราคม 2567
18/01/2567
Coca Cola แสดงความมุ่งมั่นส่งเสริมการดําเนินธุรกิจที่ยั่งยืน และพิจารณาขยายการลงทุนในไทย
Coca Cola แสดงความมุ่งมั่นส่งเสริมการดําเนินธุรกิจที่ยั่งยืน และพิจารณาขยายการลงทุนในไทย
วันนี้ (17 มกราคม 2567) เวลา 17.40 น (ตามเวลาท้องถิ่นเมืองดาวอส ซึ่งช้ากว่าไทย 6 ชั่วโมง) ณ ศูนย์ประชุม Congress Centre เมืองดาวอส สมาพันธรัฐสวิส นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบปะกับนาย James Quincey ประธาน และ CEO บริษัท Coca-Cola หนึ่งในบริษัทเครื่องดื่มที่ใหญ่ที่สุดในโลก และเป็นเจ้าของหรือมีใบอนุญาตแบรนด์เครื่องดื่มมากกว่า 200 แบรนด์ โดยก่อตั้งในประเทศไทยตั้งแต่ปี พ.ศ. 2533
นายกรัฐมนตรีกล่าวว่าบริษัท Coca Cola ให้ความสําคัญเรื่องความยั่งยืน และได้หารือกันในประเด็นการใช้ขวดพลาสติก เพื่อไม่ให้เกิดปัญหาในเรื่องของมลภาวะ โดยที่ทางบริษัทฯ มีแผนที่จะขยายการลงทุนในไทย และไทยพร้อมที่จะเป็น ศูนย์กลางของภูมิภาค Regional Hub เพราะตอนนี้ รัฐบาลมีนโยบายในการส่งเสริมการค้าการลงทุน ที่จะทําให้การขนส่งสินค้าระหว่างประเทศเพื่อนบ้านมีความสะดวกมากยิ่งขึ้น ทั้งเรื่องภาษีศุลกากร ภาษีสรรพสามิต การขนส่งผ่านด่าน ซึ่งมีความพร้อม นอกจากนั้น บริษัทฯ​ ยังได้เสนอแนวความคิด water resilience ที่จะทําให้การคืนน้ําให้กลับสู่ธรรมชาติ มีปริมาณมากกว่าปริมาณน้ําที่ใช้ เพื่อความสมดุลในธรรมชาติ โดยนายกรัฐมนตรีพร้อมให้ทีมงานของบริษัทฯ เข้ามาทําการศึกษา เพื่อให้ทําโครงการนําร่องในประเทศไทย
รัฐบาลไทย-ข่าวทำเนียบรัฐบาล-ที่ปรึกษาปลัดฯ สุรพล ประชุมเตรียมความพร้อมขับเคลื่อนโครงการงานเฉลิมพระเกียรติพระบามสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567
วันเสาร์ที่ 27 มกราคม 2567
27/01/2567
ที่ปรึกษาปลัดฯ สุรพล ประชุมเตรียมความพร้อมขับเคลื่อนโครงการงานเฉลิมพระเกียรติพระบามสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567
ที่ปรึกษาปลัดฯ สุรพล ประชุมเตรียมความพร้อมขับเคลื่อนโครงการงานเฉลิมพระเกียรติพระบามสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567
วันที่ 24 มกราคม 2567 นายสุรพล ชามาตย์ ที่ปรึกษาปลัดกระทรวงอุตสาหกรรม เป็นประธานการประชุมเตรียมความพร้อมในการขับเคลื่อนโครงการงานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 โดยมีนางสาวชลาริน นิลพิฤกษ์ ผู้อํานวยการกองกลาง อสจ.ทั่วประเทศ และเจ้าหน้าที่ที่เกี่ยวข้อง เข้าร่วมการประชุม ณ ห้องประชุมจิตอาสา ชั้น 5 อาคาร สปอ. และผ่านระบบอิเล็กทรอนิกส์ (Zoom Meeting)
ทั้งนี้ในที่ประชุมได้มีการรือเรื่องแนวทางกิจกรรม/โครงการ ที่ช่วยลดการปล่อยก๊าซคาร์บอนไดร์ออกไซต์ ทั้งนี้จะดําเนินการหารืออย่างต่อเนื่อง เพื่อให้การดําเนินงานเป็นอย่างมีประสิทธิภาพและประสิทธิผลต่อไป โดยจะร่วมประชุมหารืออีกครั้งในวันที่ 26 มกราคม 2567
รัฐบาลไทย-ข่าวทำเนียบรัฐบาล-​ทปษ.รมว.กษ. เป็นประธานในพิธีเปิดโครงการสัมมนาเชิงวิชาการ การจัดการศึกษาเพื่อพัฒนาท้องถิ่นและสิ่งแวดล้อมอย่างยั่งยืน
วันเสาร์ที่ 27 มกราคม 2567
​ทปษ.รมว.กษ. เป็นประธานในพิธีเปิดโครงการสัมมนาเชิงวิชาการ การจัดการศึกษาเพื่อพัฒนาท้องถิ่นและสิ่งแวดล้อมอย่างยั่งยืน
​ทปษ.รมว.กษ. เป็นประธานในพิธีเปิดโครงการสัมมนาเชิงวิชาการ การจัดการศึกษาเพื่อพัฒนาท้องถิ่นและสิ่งแวดล้อมอย่างยั่งยืน
นายบุญสิงห์ วรินทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ เป็นประธานในพิธีเปิดโครงการสัมมนาเชิงวิชาการ การจัดการศึกษาเพื่อพัฒนาท้องถิ่นและสิ่งแวดล้อมอย่างยั่งยืน และปาฐกถาพิเศษ ภายใต้หัวข้อ "เกษตรแบบยั่งยืนเป็นมิตรต่อสิ่งแวดล้อม" ณ โรงแรมเลอ เมอริเดียน เชียงรายรีสอร์ท จังหวัดเชียงราย ซึ่งภายในงานมีผู้เข้าร่วมการสัมมนา ประกอบด้วย องค์การบริหารส่วนจังหวัดเชียงราย สมาพันธ์องค์การบริหารส่วนจังหวัดภาคเหนือ และสมาคมองค์การบริหารส่วนจังหวัดแห่งประเทศไทย คณะผู้บริหารองค์การบริหารส่วนจังหวัด สมาชิกสภาองค์การบริหารส่วนจังหวัด หัวหน้าส่วนราชการ ข้าราชการและพนักงานขององค์การบริหารส่วนจังหวัด 17 จังหวัดภาคเหนือ รวมทั้งสิ้น จํานวน 500 ราย
สําหรับการจัดงานดังกล่าว มีวัตถุประสงค์เพื่อร่วมกําหนดนโยบาย การบริหารงานท้องถิ่น รวมทั้งการจัดบริการสาธารณะเพื่อประโยชน์โดยรวมของประชาชน สร้างความร่วมมือที่ดีระหว่างองค์กรในการขับเคลื่อนและพัฒนางานในท้องถิ่นภาคเหนือต่อไป
รัฐบาลไทย-ข่าวทำเนียบรัฐบาล-โฆษกเกษตรฯ เผย รมว.ธรรมนัส สั่งตรวจสอบ กรณีรวบ “ศรีสุวรรณ” ย้ำ ขรก.เกษตรฯ ต้องโปร่งใสมีหลักธรรมาภิบาล
วันเสาร์ที่ 27 มกราคม 2567
โฆษกเกษตรฯ เผย รมว.ธรรมนัส สั่งตรวจสอบ กรณีรวบ “ศรีสุวรรณ” ย้ํา ขรก.เกษตรฯ ต้องโปร่งใสมีหลักธรรมาภิบาล
โฆษกเกษตรฯ เผย รมว.ธรรมนัส สั่งตรวจสอบ กรณีรวบ “ศรีสุวรรณ” ย้ํา ขรก.เกษตรฯ ต้องโปร่งใสมีหลักธรรมาภิบาล
นางสาวอัยรินทร์ พันธุ์ฤทธิ์ โฆษกกระทรวงเกษตรและสหกรณ์ (ฝ่ายการเมือง) กล่าวถึงกรณีดังกล่าวว่า เรื่องนี้ ร.อ.ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ได้รับรายงานกรณีดังกล่าวแล้วและอยู่ในช่วงของการตรวจสอบข้อเท็จจริงทั้งหมด ซึ่งเหตุการณ์นี้ควรให้ความเป็นธรรมกับทั้งสองฝ่าย และเข้าใจกลไกการทําหน้าที่ของหน่วยงานต่างๆ ในการตรวจสอบระบบราชการ ซึ่งการตรวจสอบโดยภาคประชาสังคม เป็นเรื่องที่ดีเพื่อให้เกิดความโปร่งใส ถือเป็นนโยบายของกระทรวงเกษตรและสหกรณ์ ที่สามารถตรวจสอบได้ แต่กระบวนการในการตรวจสอบต้องเป็นไปด้วยความบริสุทธิ์และยุติธรรมเพื่อประโยชน์ของทางราชการและประเทศชาติ โดยไม่นํามาใช้เป็นเครื่องมือเพื่อแสวงหาผลประโยชน์ส่วนตน ในส่วนของกระทรวงเกษตรและสหกรณ์ ข้อกล่าวหาทั้งหมดทางกระทรวงฯ จะดําเนินการตรวจสอบข้อเท็จจริงเพื่อให้การบริหารงานของกระทรวงฯเป็นไปด้วยความโปร่งใสตามหลักธรรมาภิบาล ส่วนในรูปคดีความนั้น ควรปล่อยให้ทางเจ้าหน้าที่ตํารวจได้พิสูจน์ข้อเท็จจริง ทั้งหลักฐาน คลิปเสียง รูปภาพ และเส้นทางการโอนเงิน หลักฐานทั้งหมดอยู่ที่ทางเจ้าหน้าที่ตํารวจแล้ว ซึ่งเหตุการณ์นี้กําลังเป็นที่สนใจของประชาชน ต้องทําเรื่องนี้ให้กระจ่าง โดยเฉพาะกรมการข้าวต้องชี้แจงรายละเอียดให้สังคมได้รับทราบ หากตรวจสอบพบว่ามีการกระทําความผิดเกิดขึ้นจริง ต้องถูกดําเนินคดีตามกฏหมายต่อไป หรือหากเป็นการกลั่นแกล้งทําให้ข้าราชการเสียหาย ผู้กระทําความผิดต้องได้รับการดําเนินคดีอย่างถึงที่สุด
ทั้งนี้ ร.อ.ธรรมนัส ได้ให้นโยบายหลักในการบริหารงานของกระทรวงว่า การทํางานของข้าราชการกระทรวงเกษตรฯต้องทํางานด้วยความโปร่งใส ตรวจสอบได้ ซึ่งเป็นสิ่งที่เน้นย้ําเสมอในการปฎิบัติหน้าที่
รัฐบาลไทย-ข่าวทำเนียบรัฐบาล-ผู้ตรวจราชการฯ ศุภกิจ ลงพื้นที่สุราษฎร์ฯ ตรวจเยี่ยมวิสาหกิจชุมชนผลิตเครื่องสำอาง จากน้ำมันมะพร้าวสกัดเย็น เน้นย้ำเจ้าหน้าที่ปฏิบัติตามนโยบาย MIND
วันเสาร์ที่ 27 มกราคม 2567
27/01/2567
ผู้ตรวจราชการฯ ศุภกิจ ลงพื้นที่สุราษฎร์ฯ ตรวจเยี่ยมวิสาหกิจชุมชนผลิตเครื่องสําอาง จากน้ํามันมะพร้าวสกัดเย็น เน้นย้ําเจ้าหน้าที่ปฏิบัติตามนโยบาย MIND
ผู้ตรวจราชการฯ ศุภกิจ ลงพื้นที่สุราษฎร์ฯ ตรวจเยี่ยมวิสาหกิจชุมชนผลิตเครื่องสําอาง จากน้ํามันมะพร้าวสกัดเย็น เน้นย้ําเจ้าหน้าที่ปฏิบัติตามนโยบาย MIND “ใช้หัวและใจ ปั้นอุตสาหกรรมคู่ชุมชน” พร้อมหารือภาครัฐ เอกชนหาแนวทางพัฒนาภาคอุตสาหกรรมในพื้นที่
วันที่ 23 มกราคม 2567 เวลา 11.00 น. นายศุภกิจ บุญศิริ ผู้ตรวจราชการกระทรวงอุตสาหกรรม ตรวจเยี่ยม “สวนลุงสงค์ ลุ่มน้ําตาปี” นวัตกรรม เครื่องสําอาง จากน้ํามันมะพร้าวสกัดเย็น จากราคา ผลผลิตมะพร้าวที่ตกต่ํา โดยน้ํามันมะพร้าว ที่ได้จะนํามาต่อยอด ด้วยนวัตกรรม เป็นผลิตภัณฑ์ต่างๆ เช่น เครื่องสําอางภายใต้ แบรนด์ “Prow Thai by สวนลุงสงค์” โดยใช้น้ํามันมะพร้าวเป็นสารตั้งต้น ซึ่งเป็นภูมิปัญญา ของคนโบราณใช้น้ํามันมะพร้าวในการดูแลตั้งแต่เส้นผมจรดปลายเท้าและใช้ในการบริโภคเพื่อดูแลสุขภาพ จากอดีตจนถึงปัจจุบัน” ทั้งนี้ โรงงานแปรรูปมะพร้าว ของสวนลุงสงค์ ได้มาตรฐาน ต่างๆ เพื่อการันตีถึงคุณภาพ อาทิ มาตรฐานเกษตรรอินทรีย์ (Organic Thailand) มาตรฐาน GAP. เกษตรปลอดภัย มาตรฐาน OTOP 5 ดาว และ มาตรฐาน อย. มาตรฐานผลิตภัณฑ์ชุมชน(มผช.) มาตรฐานฮาลาล เพื่อการส่งออก มาตรฐานสากล GMP CODEX และมาตรฐานคาร์บอนฟรุตปริ้น
เวลา 13.00 น. ตรวจราชการกรณีปกติ รอบที่ 1 ณ จังหวัดสุราษฎร์ธานี โดยนายวัชรินทร์ ไชยานุพงศ์ อุตสาหกรรมจังหวัดสุราษฎร์ธานี พร้อมด้วย เจ้าหน้าที่เข้าร่วมประชุมรับมอบนโยบาย MIND ใช้หัวและใจ ปั้นอุตสาหกรรมคู่ชุมชน ซึ่งผู้ตรวจราชการฯ ได้เน้นย้ําการตรวจกํากับดูแล สถานประกอบกิจการในพื้นที่ให้เป็นไปตามกฎหมาย ทั้งการบริหารจัดการกากอุตสาหกรรม การแก้ไขปัญหาข้อร้องเรียน มุ่งเน้นด้านความปลอดภัยและสิ่งแวดล้อม พร้อมส่งเสริมพัฒนาผู้ประกอบการให้มีองค์ความรู้ทั้งด้านกฎหมาย การพัฒนากระบวนการผลิต การออกแบบผลิตภัณฑ์ การตลาด ให้มีความพร้อมในการแข่งขันทางธุรกิจทั้งในประเทศและต่างประเทศ และได้ประชุมหารือร่วมกับภาคเอกชนในพื้นที่ อาทิ ศูนย์ส่งเสริมอุตสาหกรรมภาคที่ 10 ธนาคารพัฒนาวิสาหกิจขนาดกลางและขนาดขนาดย่อมแห่งประเทศไทย สาขาสุราษฎร์ธานี สภาอุตสาหกรรมจังหวัดสุราษฎร์ธานี และมหาวิทยาลัยราชภัฏสุราษฎร์ธานี และ เพื่อหารือแนวทางการพัฒนาอุตสาหกรรมในพื้นที่จังหวัดสุราษฎร์ธานี โดยภาคเอกชนและสถาบันการศึกษาได้ร่วมกันเสนอประเด็นความต้องการ และข้อเสนอแนะ เพื่อเป็นแนวทางในการพัฒนาอุตสาหกรรมของจังหวัด เพื่อรองรับนักลงทุน ทั้งอุตสาหกรรมปาล์มน้ํามัน ยางพารา อุตสาหกรรมเหมืองแร่ และอุตสาหกรรมต่อเนื่อง
รัฐบาลไทย-ข่าวทำเนียบรัฐบาล-รมว.เกษตรฯ ลงพื้นที่พบปะเกษตรกร อ.ห้วยยอด จ.ตรัง เพื่อรับฟังประเด็นปัญหาด้านการเกษตร และความต้องการพัฒนาในพื้นที่
วันเสาร์ที่ 27 มกราคม 2567
รมว.เกษตรฯ ลงพื้นที่พบปะเกษตรกร อ.ห้วยยอด จ.ตรัง เพื่อรับฟังประเด็นปัญหาด้านการเกษตร และความต้องการพัฒนาในพื้นที่
รมว.เกษตรฯ ลงพื้นที่พบปะเกษตรกร อ.ห้วยยอด จ.ตรัง เพื่อรับฟังประเด็นปัญหาด้านการเกษตร และความต้องการพัฒนาในพื้นที่
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ลงพื้นที่พบปะเกษตรกร พร้อมรับฟังประเด็นปัญหาด้านการเกษตร และความต้องการพัฒนาในพื้นที่ ณ โครงการอ่างเก็บน้ําคลองท่างิ้วอันเนื่องมาจากพระราชดําริ ต.ท่างิ้ว อ.ห้วยยอด จ.ตรัง ซึ่งภายในงานได้มีการมอบเสบียงสัตว์แก่คลังเสบียงสัตว์ประจําตําบล จํานวน 4 คลัง เมล็ดพันธุ์พืชอาหารสัตว์ให้กับตัวแทนเกษตรกร เวชภัณฑ์สําหรับดูแลสุขภาพสัตว์ ป้ายวิสาหกิจชุมชนโคดําท่างิ้วเดอะพรีเมี่ยมตรัง หนังสือรับรองการจดทะเบียนเรือประมงพื้นบ้าน จํานวน 20 ราย ป้ายเงินอุดหนุนโครงการเสริมสร้างความเข้มแข็งกลุ่มผลิตด้านการประมง จํานวน 6 ชุมชน พันธุ์ปลาน้ําจืด (ปลากินพืช) และแหนแดง ให้กับเกษตรกร จํานวน 20 ราย และต้นหม่อน จํานวน 200 ต้น
จากนั้นรัฐมนตรีว่าการกระทรวงเกษตรและสหกรณ์ได้เยี่ยมชมนิทรรศการของหน่วยงานในสังกัดกระทรวงเกษตรและสหกรณ์ พร้อมทั้งปล่อยพันธุ์สัตว์น้ําด้วยชุด Mobile Hatchery จํานวน 400,000 ตัว และปล่อยพันธุ์ปลากินพืช จํานวน 1,000,000 ตัว
สําหรับโครงการอ่างเก็บน้ําคลองท่างิ้ว อันเนื่องมาจากพระราชดําริ ก่อสร้างแล้วเสร็จเมื่อ พ.ศ.2543 มีปริมาณความจุของอ่างที่ระดับเก็บกัก 18.50 ล้าน ลบ.ม. สามารถส่งน้ําช่วยเหลือราษฎรด้านการอุปโภค-บริโภค ในพื้นที่หมู่ที่ 7 บ้านหนองปรือ, หมู่ที่ 5 บ้านหนองครก และหมู่ที่ 11 บ้านปากคลอง ตําบลหนองปรือ อําเภอรัษฎา จังหวัดตรัง จํานวน 600 ครัวเรือน ประชากร 1,701 คน เพิ่มปริมาณความจุการเก็บกักจากเดิม 19.800 ล้าน ลบ.ม. เป็น 19.851 ล้าน ลบ.ม. และราษฎรในพื้นที่มีน้ําใช้ในการอุปโภค-บริโภคในช่วงฤดูแล้ง โดยแผนการดําเนินงานในอนาคตจะมีการพัฒนาภูมิทัศน์บริเวณอ่างเก็บน้ําคลองท่างิ้ว อันเนื่องมาจากพระราชดําริ เพื่อส่งเสริมและรองรับการเติบโตในด้านการท่องเที่ยวของจังหวัดตรัง อีกทั้งให้สํารวจและจัดทําแผนการขุดลอกคูคลอง เพื่อรองรับการบริหารจัดการน้ําอย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-รมว.ธรรมนัส รับฟังปัญหาจากพี่น้องเกษตรกรและผู้นำท้องถิ่น พร้อมเยี่ยมชมกระบวนการแปรรูปยางพาราเพื่อเพิ่มมูลค่า
วันเสาร์ที่ 27 มกราคม 2567
รมว.ธรรมนัส รับฟังปัญหาจากพี่น้องเกษตรกรและผู้นําท้องถิ่น พร้อมเยี่ยมชมกระบวนการแปรรูปยางพาราเพื่อเพิ่มมูลค่า
รมว.ธรรมนัส รับฟังปัญหาจากพี่น้องเกษตรกรและผู้นําท้องถิ่น พร้อมเยี่ยมชมกระบวนการแปรรูปยางพาราเพื่อเพิ่มมูลค่า มุ่งหวังให้มีการใช้ยางพาราในประเทศให้มากที่สุด
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ พบปะเกษตรกรและผู้นําท้องถิ่น และรับฟังประเด็นปัญหาด้านการเกษตรในพื้นที่ โดยมี นายอภัย สุทธิสังข์ รองปลัดกระทรวงเกษตรและสหกรณ์ และผู้บริหารกระทรวงเกษตรและสหกรณ์ เข้าร่วม ณ สหกรณ์กองทุนสวนยางบ้านหนองครก จํากัด ต.หนองปรือ อ.รัษฎา จ.ตรัง ซึ่งสหกรณ์ดังกล่าว ดําเนินกิจการแปรรูปน้ํายางสดเป็นยางแผ่นรมควัน และเพิ่มมูลค่าน้ํายางพารามาแปรรูปเป็นผลิตภัณฑ์หมอนและที่นอนยางพารา เสาหลักนําทาง และหมวกนิรภัย ภายใต้แบรนด์ “Nongkrok” ซึ่งได้รับรางวัลชนะเลิศนวัตกรรมหมวกนิรภัยจากยางพารา ในการประกวดนวัตกรรมด้านยางพารา ประจําปี 2566 ระดับภูมิปัญญา ขณะนี้อยู่ในขั้นตอนการจดสิทธิบัตร และขอมาตรฐาน มอก. ซึ่งหมวกนิรภัยยางพารานี้ ได้รับความสนใจจากกลุ่มบริษัทชั้นนําในประเทศและในภูมิภาคอาเซียน มีออเดอร์สั่งผลิตจํานวนหลายแสนใบ ทั้งนี้ ได้รับการสนับสนุนหลักจากการยางแห่งประเทศไทย ในการส่งเสริมและสนับสนุน จากมาตรา 49 (3) และ 49 (6) กองทุนพัฒนายางพารา ไม่ว่าจะเป็นโครงการจัดทําแม่พิมพ์หมอนและที่นอนจากยางพารา โครงการเทลานคอนกรีตเสริมเหล็ก บริเวณโรงงานแปรรูปผลิตภัณฑ์หมอนและที่นอนยางพารา (ปี 2561) โครงการส่งเสริมและพัฒนาการใช้ยางพาราภายในประเทศ ทําเสาหลักนําทาง และการผลิตหน้ากากอนามัย (ปี 2562) โครงการต่อเติมอาคารโรงงานแปรรูปผลิตภัณฑ์หมอนและที่นอนยางพารา (ปี 2565) และโครงการนวัตกรรมการผลิตหมวกนิรภัยจากยางพารา (ปี 2566)
อย่างไรก็ตาม การยางแห่งประเทศไทย พร้อมเดินหน้าขับเคลื่อนการบริหารจัดการยางพาราให้ครอบคลุมทุกมิติ ควบคู่ไปกับการกระตุ้นให้เกิดการสร้างมูลค่าเพิ่มโดยการแปรรูปยางพารา เพื่อขยายโอกาสด้านการแข่งขัน ซึ่งเป็นรากฐานสําคัญในการสร้างเสถียรภาพให้เกิดขึ้นกับยางพาราทั้งระบบ ซึ่งจะนําไปสู่การยกระดับคุณภาพชีวิตเกษตรกรชาวสวนยางและสถาบันเกษตรกรตามแนวคิด “ตลาดนํา นวัตกรรมเสริม เพิ่มรายได้” ได้อย่างยั่งยืนต่อไป
นอกจากนี้ ภายในงาน รมว.กษ. ยังได้มอบโฉนดเพื่อการเกษตรให้กับเกษตรกร จํานวน 63 ราย เงินกองทุนหมุนเวียนเพื่อการกู้ยืมแก่เกษตรกรและผู้ยากจน จํานวน 2 ราย เงินกองทุนพัฒนายางพาราแก่สถาบันเกษตรกร จํานวน 6 สถาบัน รวมเป็นเงินกว่า 3.5 ล้านบาท และมอบเงินสวัสดิการเกษตรกรชาวสวนยางแก่ทายาทของเกษตรกรที่เสียชีวิต จํานวน 4 ราย รายละ 30,000 บาท เกียรติบัตรสหกรณ์ดีเด่น จํานวน 1 แห่ง เกียรติบัตรกลุ่มเกษตรกรดีเด่น จํานวน 1 แห่ง เกียรติบัตรการขับเคลื่อนปรัชญาเศรษฐกิจพอเพียงดีเด่น จํานาน 1 แห่ง ใบรับรองมาตรฐานสินค้าเกษตร Q GAP ให้กับเกษตรกร จํานาน 2 ราย ต้นหม่อน เมล็ดพันธุ์ผัก ต้นกล้าพริก และต้นกล้ามะเขือ ให้กับเกษตกร พร้อมชมกระบวนการแปรรูปยางพาราเพื่อเพิ่มมูลค่า และผลิตภัณฑ์แปรรูปสหกรณ์กองทุนสวนยางบ้านหนองครก จํากัด และชมนิทรรศการจากหน่วยงานในสังกัดกระทรวงเกษตรและสหกรณ์ด้วย
รัฐบาลไทย-ข่าวทำเนียบรัฐบาล-ปลัดเกษตรฯ รับมอบตราสัญลักษณ์ งานเฉลิมพระเกียรติพระบาทสมเด็จพระเจ้าอยู่หัว
วันศุกร์ที่ 26 มกราคม 2567
ปลัดเกษตรฯ รับมอบตราสัญลักษณ์ งานเฉลิมพระเกียรติพระบาทสมเด็จพระเจ้าอยู่หัว
ปลัดเกษตรฯ รับมอบตราสัญลักษณ์ งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังร่วมพิธีรับมอบตราสัญลักษณ์งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 โดยมีนายเศรษฐา ทวีสินนายกรัฐมนตรี เป็นประธาน ณ ตึกสันติไมตรี ทําเนียบรัฐบาล ว่า เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 พระบาทสมเด็จพระเจ้าอยู่หัวฯ พระราชทานแบบตราสัญลักษณ์ พร้อมความหมายภาษาไทย และได้รับความร่วมมือจากสื่อทุกแขนงได้นําไปขยายผลการประชาสัมพันธ์ผ่านสื่อโทรทัศน์ วิทยุ สิ่งพิมพ์และสื่ออนไลน์ ให้ประชาชนได้รับทราบอย่างกว้างขวาง โดยกําหนดขอบเขตการจัดงานเฉลิมพระเกียรติฯ ตลอดปี 2567 จึงขอเชิญชวนหน่วยงานภาครัฐ ภาคเอกชน และประชาชน จัดตั้งโต๊ะหมู่ประดิษฐานพระฉายาลักษณ์ พร้อมเครื่องราชสักการะ ตกแต่งสถานที่ประดับพระฉายาลักษณ์ ประดับธงชาติไทยคู่กับธงตราสัญลักษณ์พระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 พร้อมประดับผ้าระบายสีเหลืองร่วมกับผ้าระบายสีขาวตามอาคารสถานที่ของหน่วยงานและบ้านเรือนตามความเหมาะสมโดยพร้อมเพรียงกัน ทั้งนี้ สามารถติดตามข้อมูลการจัดกิจกรรมเฉลิมพระเกียรติฯ และดาวน์โหลดตราสัญลักษณ์ได้ที่ www.pharlan.in.th
ขณะเดียวกัน ในโอกาสอันเป็นมหามงคลนี้ นายกรัฐมนตรียังได้เชิญชวนหน่วยงานภาคเอกชน ประชาชนร่วมจัดกิจกรรมจิตอาสาบําเพ็ญสาธารณประโยชน์ เพื่อสืบสานพระราชปณิธาน เพื่อถวายเป็นพระราชกุศล ตลอดปี 2567 อีกด้วย
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา ลงพื้นที่สถานประกอบการที่ได้รับสินเชื่อกองทุนพัฒนาเอสเอ็มอีตามแนวประชารัฐ จ.เชียงใหม่ เน้นย้ำเติมอัตลักษณ์ในพื้นที่ สู่ Soft Power อุตฯ ท่องเที่ยว
วันเสาร์ที่ 27 มกราคม 2567
27/01/2567
รองปลัดฯ ณัฏฐิญา ลงพื้นที่สถานประกอบการที่ได้รับสินเชื่อกองทุนพัฒนาเอสเอ็มอีตามแนวประชารัฐ จ.เชียงใหม่ เน้นย้ําเติมอัตลักษณ์ในพื้นที่ สู่ Soft Power อุตฯ ท่องเที่ยว
รองปลัดฯ ณัฏฐิญา ลงพื้นที่สถานประกอบการที่ได้รับสินเชื่อกองทุนพัฒนาเอสเอ็มอีตามแนวประชารัฐ จ.เชียงใหม่ เน้นย้ําเติมอัตลักษณ์ในพื้นที่ สู่ Soft Power อุตฯ ท่องเที่ยว
จังหวัดเชียงใหม่ : วันที่ 24 มกราคม 2567 นางสาวณัฏฐิญา เนตยสุภา รองปลัดกระทรวงอุตสาหกรรม ลงพื้นที่เยี่ยมชมบริษัท เฮิร์บ เบสิคส์ จํากัด ตําบลหารแก้ว อําเภอหางดง จังหวัดเชียงใหม่ ซึ่งสถานประกอบการที่ได้รับสินเชื่อกองทุนพัฒนาเอสเอ็มอีตามแนวประชารัฐ โดยมีนางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม ในฐานะผู้อํานวยการกองทุนพัฒนาเอสเอ็มอีตามแนวประชารัฐ นางพัชรี ใบยา อุตสาหกรรมจังหวัดเชียงใหม่ นางเปมิกา ปาลวัฒน์ นักวิชาการอุตสาหกรรมชํานาญการพิเศษ รักษาการในตําแหน่ง นักวิเคราะห์นโยบายและแผน เชี่ยวชาญ กรมส่งเสริมอุตสาหกรรม นางพิกุลทอง รุ่งเรือง หัวหน้ากลุ่มนโยบายและแผน นางสาวธิติมา หอมวุฒิวงศ์ หัวหน้ากลุ่มส่งเสริมอุตสาหกรรม สํานักงานอุตสาหกรรมจังหวัดเชียงใหม่ และคณะ ร่วมลงพื้นที่ และนางดร เกษรสมบัติ กรรมการผู้จัดการ ให้การต้อนรับ
บริษัท เฮิร์บเบสิคส์ จํากัด ประกอบกิจการผลิตและจําหน่ายผลิตภัณฑ์สกินแคร์สมุนไพร และเครื่องหอมอะโรม่าสําหรับสปา ต่อยอดการแปรรรูปสมุนไพรในครัวเรือนหลังบ้านให้เป็นผลิตภัณฑ์โฮมสปา เพื่อจําหน่ายให้กับนักท่องเที่ยวที่มาจังหวัดเชียงใหม่ ปัจจุบันบริษัทฯ ได้รับมาตรฐานจากหลายหน่วยงาน อาทิ : GMP, Halal , ISO22716 : 2007 , Green Industry เป็นต้น ได้รับการสนับสนุนสินเชื่อจากกองทุนต่างๆ ของกระทรวงอุตสาหกรรม อาทิ สินเชื่อกองทุนพัฒนาเอสเอ็มอีตามแนวประชารัฐ ได้แก่ สินเชื่อกองทุนพัฒนาเอสเอ็มอีตามแนวประชารัฐ วงเงิน 10,000 ล้านบาท และสินเชื่อกองทุนพัฒนาเอสเอ็มอีตามแนวประชารัฐ เพื่อช่วยเหลือเอสเอ็มอีที่เป็นลูกหนี้สินเชื่อของกองทุนพัฒนาเอสเอ็มอีฯ ซึ่งได้รับผลกระทบจากสถานการณ์ภัยแล้งหรือการแพร่ระบาดโควิด-19 พ.ศ. 2563 นอกจากนี้ บริษัทฯ ยังได้เข้าร่วมโครงการพัฒนาขีดความสามารถในการแข่งขันของเกษตรอุตสาหกรรม และขับเคลื่อนศูนย์ปฏิรูปอุตสาหกรรมเพื่อพัฒนาวิสาหกิจสู่ตลาด 4.0 (OPOAI+Mini ITC) ภายใต้งบประมาณรายจ่ายกองทุนพัฒนาเอสเอ็มอีฯ โครงการยกระดับการประกอบการ SME ภาคเหนือตอนบนด้วยเทคโนโลยีดิจิทัล
ทั้งนี้ทางบริษัทฯ ได้รับการสนับสนุนด้านมาตรฐานการผลิต การพัฒนาผลิตภัณฑ์ต่อยอดจากการวิจัย การเพิ่มประสิทธิภาพงานผลิต การเชื่อมโยงการช่วยเหลือข้ามหน่วยงาน ด้านเงินทุน ส่งผลให้สามารถเพิ่มพื้นที่ในการเก็บวัตถุ บรรจุภัณฑ์ สู่การต่อยอดการผลิตได้ดียิ่งขึ้น ส่วนเรื่องที่บริษัทฯ ต้องการพัฒนาเพิ่มเติมในขณะนี้ การเปลี่ยนแปลงเทรนด์โลกที่รวดเร็ว ส่งผลต่อปัญหาต้นทุน การปรับของ SME ที่ตามไม่ทัน
รองปลัดกระทรวงอุตสาหกรรม ได้ให้ข้อเสนอแนะว่า
ควรศึกษาเทรนด์ของเกษตรอุตสาหกรรมที่มาแรงในระดับโลก พร้อมดึงและเติมอัตลักษณ์ในพื้นที่ นําเทคโนโลยี R&D เข้ามาใช้ ประกอบกับที่ทางรัฐบาล ได้ให้ความสําคัญกับ Soft Power ในอุตสาหกรรมการท่องเที่ยว โดยสามารถนําเรื่องสมุนไพรไทยในพื้นที่เข้ามาต่อยอดสู่การเพิ่มศักยภาพขีดความสามารถในการแข่งขันควบคู่กันได้